Masjid Kampung Mengabang Telipot

Masjid Kampung Mengabang Telipot merupakan sebuah masjid yang terletak di Kampung Mengabang Telipot,  Batu Rakit, Kuala Nerus, Terengganu.

Alamat
 Masjid Kampung Mengabang Telipot,  Kampung Mengabang Telipot, Batu Rakit, 21020 Kuala Nerus,  Terengganu Darul Iman

Sejarah
Pembinaan Masjid baru Mengabang Telipot bermula pada 8 Januari 2015 dan siap pada 9 September 2016. Dengan adanya menara yang diletakkan pembesar suara beserta cahaya penentu arah bagi rujukan nelayan pulang ke darat khususnya pada waktu malam menjadikan masjid ini sebagai masjid pertama di Terengganu yang mempunyai menara tersebut. Ini kerana, dahulu bukit-bukau di sekitar kawasan ini pernah dijadikan petunjuk arah untuk pulang ke darat yang mana ada yang tersasar mendarat ke kampung lain.

Menurut pengerusi masjid pada ketika itu, Datuk Haji Hasan Ali2016, kos pembinaan masjid baru itu bernilai RM6.3 juta. Masjid yang mampu menampung hampir 3000 jemaah jika memenuhi tiap ruang itu juga mempunyai ciri khas untuk mengelakkan tempias air hujan sewaktu hujan lebat walaupun tingkat dan pintu utama tidak ditutup memandangkan masjid tersebut terletak berdekatan dengan pantai dan terdedah kepada ribut khususnya ketika musim tengkujuh.

Pentadbiran
Masjid Kampung Mengabang Telipot memiliki nombor pendaftaran masjid No Daftar: MY-11-KTR-00420.

Rujukan

Pautan luar
Masjid Mengabang Telipot di Google Maps
Senarai Masjid Seluruh Malaysia
Jabatan Hal Ehwal Agama Terengganu
Video pemandangan aerial Masjid

Kampung Mengabang Telipot